Jozef Migaš

Jozef Migaš (* 7. január 1954, Pušovce) je slovenský ľavicový politik. Od roku 1998 do roku 2002 bol predsedom NR SR. V rokoch 2016 až 2020 bol veľvyslancom Slovenska v Bielorusku.

Vedecký komunizmus vyštudoval na Filozofickej fakulte Štátnej univerzity v Kyjeve. Potom bol učiteľ na Vysokej škole politickej ÚV KSS v Bratislave, bol členom štruktúr KSS a pracoval aj v Slovenskej akadémii vied v Košiciach.

V roku 1990 bol jeden zo spoluzakladateľov SDĽ, neskôr jej manažér výkonného výboru

V rokoch 1993 až 1995 bol veľvyslanecký radca na Ukrajine, v rokoch 1995 až 1996 veľvyslanec Slovenska na Ukrajine. V rokoch 1996 až 2001 predsedal SDĽ a v rokoch 1998 až 2002 bol predsedom Národnej rady Slovenskej republiky. V rokoch 1998 - 1999 krátko spolu s Mikulášom Dzurindom vykonávali prezidentské právomoci.

Neskôr pracoval v súkromnom sektore.

Diplomatická kariéra 
V rokoch 2009 až 2014 bol veľvyslancom Slovenska v Ruskej federácii s priakreditáciou v Arménsku a Azerbajdžane. Jeho predchodcom v Moskve bol Augustín Čisár (20042009). 9. decembra 2014 ho na poste veľvyslanca v Rusku vystriedal Peter Priputen. V rokoch 2015 až 2016 bol Migaš poradcom predsedu vlády pre zahraničnú politiku.

2. februára 2016 prezident Andrej Kiska vymenoval Jozefa Migaša za veľvyslanca v Bielorusku. Jeho predchodcom bol Miroslav Mojžita (20132016).

13. mája 2020 rezignoval z funkcie veľvyslanca potom čo sa ako jeden z dvoch veľvyslancov EÚ zúčastnil osláv 75. výročia konca druhej svetovej vojny a neinformoval o tom Ministerstvo zahraničných vecí. To sa o jeho účasti dozvedelo z miestnej tlače. Európska únia mala pritom výhrady voči nedostatočným opatreniam režimu pred pandémiou COVID.

Osobný život 
Je ženatý, má štyri deti. Napísal Kolektivizmus v sociálnej spoločnosti a Komunistický svetonázor a robotnícka mládež.

Referencie

Iné projekty 

Narodenia v 1954
Predsedovia NR SR
Slovenskí politici
Slovenskí diplomati
Politici KSS
Politici SDĽ (1990)
Predsedovia slovenských politických strán
Poslanci NR SR (1998 – 2002)
Veľvyslanci Slovenska na Ukrajine
Veľvyslanci Slovenska v Rusku
Veľvyslanci Slovenska v Arménsku
Veľvyslanci Slovenska v Azerbajdžane
Veľvyslanci Slovenska v Bielorusku
Osobnosti z Pušoviec